Што да пазыцыі Польшчы ў гэтай справе, дык на старонках прэсы і ў тэлевізіі экспэрты часта спасылаюцца на заяву міністра замежных справаў Польшчы Влодзімежа Цімашэвіча, якую ён зрабіў ў часе саміту АБСЭ ў Бухарэсьце. Тады кіраўнік польскай дыпляматыі пасьля сустрэчы са сваім беларускім калегам Міхаілам Хвастовым заявіў, што адной з умоваў далучэньня Беларусі да Эўрапейскай супольнасьці ёсьць менавіта высьвятленьне лёсу зьніклых палітыкаў ды адпаведнае пакараньне выканаўцаў гэтых злачынстваў.